ඇමෙරිකාවේ නිව්යෝක් නුවර මහල් නිවාස ගොඩනැගිල්ලක ගින්නක් පැතිර යෑමෙන්, 19 දෙනකු මියගිය බවත්, ඔවුන් අතරින් නව දෙනකු කුඩා දරුවන් බවත් වාර්තා වේ. තුවාල ලබා රෝහල් ගත කළ ගණන 32 කි. රෝහල් ගත කළ අයගෙන් කිහිප දෙනකුගේ තත්ත්වය බරපතල බවත්, මරණ සංඛ්‍යාව තවත් ඉහළ යා හැකි බවත් නිව්යෝක් නගරාධිපති එරික් ඇඩම්ස් මාධ්‍ය හමුවේ පවසා තිබේ. ගින්න හටගෙන ඇත්තේ මහල් 19 කින් සමන්විත ගොඩනැගිල්ලකය. නිව්යෝක් පුවත් සේවා වාර්තා කළේ වසර 30කට පසු නිව්යෝක් නුවරින් වාර්තා වූ දරුණුතම ගිනි අනතුර මෙය බවය. ගින්න හටගත් ගොඩනැගිල්ල පිහිටා ඇත්තේ බ්‍රොන්ක්ස් පළාතේය. ගින්න හටගත් බව පැවැසෙන්නේ රාත්‍රී 11 ට පමණය. තෙවැනි මහලෙන් ආරම්භ වුණු ගින්න ඉහළ මහලවලට වේගයෙන් පැතිර ගොස් තිබේ.
ගින්න ඇති වූයේ කිනම් ප්‍රදේශයේද?
නිව්යෝක් නුවර